ตลาดหุ้นยุโรปเปิดปรับตัวขึ้น รับมุมมองบวกเศรษฐกิจโลก
ตลาดหุ้นยุโรปเปิดตลาดวันนี้ปรับตัวสูงขึ้น เนื่องจากตลาดยังคงมีมุมมองที่เป็นบวกเกี่ยวกับเศรษฐกิจยุโรป สหรัฐ และเอเชีย โดยดัชนี Stoxx Europe 600 บวก 0.4% แตะ 410.78 เมื่อเวลา 8.12 น.ตามเวลาลอนดอน
10 เม.ย. 2558

สำนักข่าวอินโฟเควสท์ (10 เม.ย. 58) รายงานตลาดหุ้นยุโรปเปิดตลาดวันนี้ปรับตัวสูงขึ้น เนื่องจากตลาดยังคงมีมุมมองที่เป็นบวกเกี่ยวกับเศรษฐกิจยุโรป สหรัฐ และเอเชีย โดยดัชนี Stoxx Europe 600 บวก 0.4% แตะ 410.78 เมื่อเวลา 8.12 น.ตามเวลาลอนดอน
ด้านดัชนี CAC-40 ตลาดหุ้นฝรั่งเศสเปิดวันนี้ที่ 5,224.22 จุด เพิ่มขึ้น 15.27 จุด หรือ 0.29% และดัชนี DAX ตลาดหุ้นเยอรมันเปิดที่ 12,226.98 จุด เพิ่มขึ้น 60.54 จุด หรือ 0.50%
ขณะที่หุ้นคาร์ฟูร์ ดีดตัว 3.1% ขานรับยอดขายไตรมาส 4 ที่สูงกว่าคาดการณ์
ด้านภาวะการซื้อขายในตลาดหุ้นยุโรปยังคงสดใสต่อเนื่องในช่วงเปิดตลาดวันนี้ หลังจากที่เมื่อวานนี้ ดัชนีหุ้นยุโรปปิดพุ่งขึ้นถึง 1.1% ขานรับข้อมูลที่บ่งชี้ถึงการฟื้นตัวของเศรษฐกิจเยอรมนี นอกจากนี้ ตลาดยังได้แรงหนุนจากข่าวที่ว่ากรีซสามารถชำระคืนเงินกู้ให้กับกองทุนการเงินระหว่างประเทศ (IMF)